אלי - ל' חס'.
ידברו לו - ידברו עליו ועל עוזריו אילי גבורים מתוך שאול; וסרס המקרא ודרשיהו: ידברו לו את עוזריו - עם עוזריו , כלומר: גם על עוזריו אתו ידברו אילי גיבורים שבשאול; וככה יאמרו עליהם: ירדו שכבו הערלים. כל 'לי' ו'לו' ו'להם' ו'לך' הסמוכים ל'דיבור' , אינו אלא לשון 'על'.
ידברו לו - ידברו ממנו , שכל 'לו' ו'לי' ו'להם' ו'לך' שהם סמוכים ל'דיבור' , כגון זה , אינם (אלא) לשון 'על'; והוא כמו "וישאלו אנשי המקום לאשתו" (בר' כו , ז) - וישאלו אנשי המקום מאשתו , מי היא. כלומר: מדברים ממנו אלי גיבורים שמתוך שאול; וכן אומרים אותם שמתוך שאול: עכשיו אנו רואים שהוא ועוזריו ירדו ושכבו עם ערילים חללי חרב; וזהו ידברו לו.
ידברו לו אילי גבורים - ידברו עליו אילי גבורים מתוך שאול את עוזריו שירדו עמו. הנה ירדו שכבו עם הערלים חללי חרב - כך יאמרו על פרעה ועל עֹזריו , כענין "כלם יענו ויאמרו אליך גם אתה חלית כמונו... הורד שאול גאונך" דנבוכד נצר בישעיה (יד , י - יא). ומי הם אילי גיבורים שכך ידברו לו מתוך שאול? שם אשור... סביבתיו (בנוסחנו: סביבותיו) קברתיו; סביבות אשור - קברות קהלו והמונו. כלם חללים - אשור וקהלו.
ידברו לו אלי גבורים - אמר דרך משל , כי ברדת פרעה שאול , ידברו לו תקיפי הגיבורים שירדו לשאול ולא הועילה להם גבורתם וחזקם. ולא ספר מה ידברו לו , כי סמך על המבין; והדבר כמאמר ישעיהו על מלך בבל "כולם יענו ויאמרו אליך גם אתה חֻלֵּיתָ כמנו" (יש' יד , י). את עזריו - עם עזריו; ידברו עם פרעה ועם עוזריו. ירדו שכבו הערלים - עם עוזריו שירדו ושכבו עם הערלים חללי חרב.
ידברו. אלי - כמו "אילי מואב" (שמ' טו , טו). ומלת לו - בעבורו , וכן רבים. את עוזריו - פירושו: עם עוזריו , והטעם: אומר דרך משל , כי הגדולים שהם בשאול , שמתו כבר , ידברו בעבורו ובעבור עמו; וזה הדבר ידברו: שכבו הערלים מפרעה חללי חרב כמונו! כדרך "גם אתה חולית כמונו אלינו נמשלת" (יש' יד , י).
ידברו - אל פרעה. אילי גבורים מתוך שאול - אלה הם הקדמונים שכבר מתו. את עוזריו - כלומר: עם עוזריו , לכל חיילותיו העוזרים אותו. ומה ידברו להם? ירדו שכבו עם אלה הערילים ונהיו חללי חרב כמונו.